পরীক্ষায় ডিভিশন পদ্ধতি উঠে গিয়ে, দেশে যখন জিপিএ পদ্ধতির আমদানি হল- হিসাব মোতাবেক তার পর দিন থেকেই নম্বর পদ্ধতিতে আর কোন ছাত্রকে মূল্যায়ন করার কোন সুযোগ আমাদের রইল না । অথচ এসএসসির ফলাফলে – জিপিএ ফাইভকে অভিভাবক এবং বিদ্যালয় গুলো গোল্ডেন জিপিএ এবং নরমাল জিপিএ – এই দুই ভাগে বিভাজিত করেছেন, অথচ মন্ত্রণালয়ের কড়াকড়ি নির্দেশনা আছে – গোল্ডেন জিপিএ বলতে কোন কিছু নেই এবং তা উচ্চারণ করা পর্যন্ত নিষিদ্ধ! কিন্তু বাস্তবে জিপিএ ফাইভ পাওয়া শিক্ষার্থীর সংখ্যা, মাত্রা অধিক হওয়ার কারণে, কলেজগুলো, গ্রেড পয়েন্ট সমান হলে – বিষয় ভিত্তিক প্রাপ্ত নম্বরকে বিবেচনায় নিয়ে ছাত্র-ছাত্রী নির্বাচনের কাজে নিয়োজিত হয়েছেন এবং কলেজগুলোর এই পাগলামিতে রাষ্ট্র পুরোপুরি নির্বাক! কেননা মূলত রাষ্ট্রের পাগলামির কারণেই – আজ এই দায় এসে পড়েছে কলেজের ঘাড়ে! তাই কে কারে সামলায়!